钦定古今图书集成/明伦汇编/闺媛典/第040卷 > 施你婆
## 钦定古今图书集成/明伦汇编/闺媛典/第040卷 > 施你婆

按《春渚纪闻》：湖州乌墩镇沈氏婢，其邻里呼之“施你
婆”者，年六十馀，髽两髻，明其尚处子也。年二十，为沈氏婢。会大疫，主公、主母继亡，独馀二女子各十数岁，
无旁亲可依为生。施即佣舂旁舍，或织草屦与缝纫
之事，得钱以给二女，且教护之。至于长大，择良为配，
更为抚抱其子，尽力奴事，镇人皆如敬爱之。每大家
出游，则假守舍，馀物满前，一毫不移也。